גיורא זלץ

גיורא זלץ הוא ראש מועצה אזורית הגליל העליון.

ביוגרפיה
זלץ נולד וגדל בקיבוץ להבות הבשן. למד בבית ספר מקיף עינות הירדן. בצה"ל שירת כקצין בחיל השריון והשתחרר לאחר תפקיד מפקד פלוגה. לאחר מלחמת לבנון הראשונה חזר לשירות קבע לתקופה נוספת. בשירות המילואים שימש מפקד גדוד שריון. 

זלץ שימש מנכ"ל מפעל "להבות" בקיבוצו בשנים 1989 עד 1999. בתום התפקיד מונה על ידי התנועה הקיבוצית לשליח מטעמה בצפון אמריקה, שם עסק בגיוס כספים ושימש ראש ארגון השומר הצעיר בארצות הברית. ב-2003 שב לישראל ומונה למנהל העסקי של קיבוץ להבות הבשן. לאחר מכן שימש מנכ"ל "אייל אופטיקה" ומנכ"ל "שמיר מוצרים אופטיים מיוחדים" מקיבוץ שמיר. ב-2009 מונה למנכ"ל חברת "אמיקו" בקיבוץ גניגר. 

שימש יושב ראש קבוצת הכדורסל הפועל גליל עליון בשנים 2003 עד 2008. הוא היה ממייסדי עמותת בית הספר עינות ירדן ועמד בראשה במשך שנתיים.

בדצמבר 2012 נבחר לראש מועצה אזורית הגליל העליון. זלץ נבחר בשנית לתפקיד בבחירות 2018 כשהוא גובר ברב של  85.56% על  גד יעקב ממעיין ברוך.

חיים אישיים 
זלץ נשוי לרחלה ואב לארבעה.

קישורים חיצוניים

גיורא זלץ יחליף את אהרון ולנסי, הזמן הירוק, 13 בדצמבר 2012

הערות שוליים

להבות הבשן: אישים
מנכ"לים ישראלים
עסקני כדורסל ישראלים
ראשי המועצה האזורית הגליל העליון
בוגרי תיכון אזורי עינות ירדן
ישראלים שנולדו במאה ה-20